CELEX: 32021D1999
Language: sk
Date: 2021-11-15 00:00:00
Title: Vykonávacie rozhodnutie Komisie (EÚ) 2021/1999 z 15. novembra 2021, ktorým sa mení vykonávacie rozhodnutie (EÚ) 2016/1215, pokiaľ ide o držiteľa povolenia a jeho zástupcu v Únii na umiestnenie na trh výrobkov, ktoré obsahujú geneticky modifikovanú sóju FG72, sú z nej zložené alebo vyrobené [oznámené pod číslom C(2021) 8000] (Iba francúzske a holandské znenie je autentické) (Text s významom pre EHP)

17.11.2021   
               
               
                  SK
               
               
                  Úradný vestník Európskej únie
               
               
                  L 408/6
               
            
         VYKONÁVACIE ROZHODNUTIE KOMISIE (EÚ) 2021/1999
         z 15. novembra 2021,
         ktorým sa mení vykonávacie rozhodnutie (EÚ) 2016/1215, pokiaľ ide o držiteľa povolenia a jeho zástupcu v Únii na umiestnenie na trh výrobkov, ktoré obsahujú geneticky modifikovanú sóju FG72, sú z nej zložené alebo vyrobené
         
            
               [oznámené pod číslom C(2021) 8000]
            
         
         (Iba francúzske a holandské znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (1), a najmä na jeho článok 9 ods. 2 a článok 21 ods. 2,
         keďže:
         
                     (1)
                  
                  
                     Spoločnosť BASF Agricultural Solutions Seeds US LLC so sídlom v Spojených štátoch amerických je držiteľom povolenia pre umiestňovanie na trh výrobkov, ktoré obsahujú geneticky modifikovanú sóju FG72, sú z nej zložené alebo vyrobené, v súlade s vykonávacím rozhodnutím Komisie (EÚ) 2016/1215 (2). Spoločnosť BASF Agricultural Solutions Seeds US LLC je v Únii zastúpená spoločnosťou BASF SE so sídlom v Nemecku. Spoločnosť BASF Belgium Coordination Center CommV so sídlom v Belgicku je pobočkou spoločnosti BASF SE.
                  
               
                     (2)
                  
                  
                     Listom z 26. apríla 2021 spoločnosť BASF Belgium Coordination Center CommV informovala Komisiu, že spoločnosť BASF Agricultural Solutions Seeds US LLC od 2. júna 2020 previedla svoje práva a povinnosti týkajúce sa povolenia na umiestnenie sóje FG72 na trh na spoločnosť Syngenta Crop Protection AG so sídlom vo Švajčiarsku, zastúpenú v Únii spoločnosťou Syngenta Crop Protection NV/SA so sídlom v Belgicku.
                  
               
                     (3)
                  
                  
                     Listom z 27. apríla 2021 spoločnosť Syngenta Crop Protection NV/SA informovala Komisiu, že spoločnosť Syngenta Crop Protection AG s týmto prevodom súhlasila.
                  
               
                     (4)
                  
                  
                     Požadované zmeny sú výhradne administratívnej povahy, a preto nezahŕňajú nové posúdenie príslušných výrobkov.
                  
               
                     (5)
                  
                  
                     Vykonávacie rozhodnutie (EÚ) 2016/1215 by sa preto malo zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Zmeny vykonávacieho rozhodnutia (EÚ) 2016/1215
            Vykonávacie rozhodnutie (EÚ) 2016/1215 sa mení takto:
            
                        1.
                     
                     
                        Článok 6 sa nahrádza takto:
                        
                           „Článok 6
                           Držiteľ povolenia
                           Držiteľom povolenia je spoločnosť Syngenta Crop Protection AG, Švajčiarsko, zastúpená v Únii spoločnosťou Syngenta Crop Protection NV/SA, Belgicko.“
                        
                     
                  
                        2.
                     
                     
                        Článok 8 sa nahrádza takto:
                        
                           „Článok 8
                           Adresáti
                           Toto rozhodnutie je určené spoločnosti Syngenta Crop Protection AG, Rosentalstrasse 67, CH 4058 Bazilej, Švajčiarsko, zastúpenej v Únii spoločnosťou Syngenta Crop Protection NV/SA, Avenue Louise, 489, 1050 Brusel, Belgicko.“
                        
                     
                  
                        3.
                     
                     
                        V prílohe sa písmeno a) nahrádza takto:
                        
                                    „a)
                                 
                                 
                                    
                                       Žiadateľ a držiteľ povolenia
                                    
                                    
                                                Názov: Syngenta Crop Protection AG
                                             
                                          
                                                Adresa: Rosentalstrasse 67, CH 4058 Bazilej, Švajčiarsko,
                                             
                                          
                                                spoločnosť zastúpená v Únii zastúpená spoločnosťou Syngenta Crop Protection NV/SA, Avenue Louise 489, 1050 Brusel, Belgicko.“
                                             
                                          
                              
                  
         
            Článok 2
            Adresáti
            Toto rozhodnutie je určené spoločnosti Syngenta Crop Protection AG, Rosentalstrasse 67, CH-4058 Bazilej, Švajčiarsko, zastúpenej v Únii spoločnosťou Syngenta Crop Protection NV/SA, Avenue Louise, 489, 1050 Brusel, Belgicko.
         
         
            V Bruseli 15. novembra 2021
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 268, 18.10.2003, s. 1.
         
            (2)  Vykonávacie rozhodnutie Komisie (EÚ) 2016/1215 z 22. júla 2016, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú sóju FG72 (MST-FGØ72-2), sú z nej zložené alebo vyrobené (Ú. v. EÚ L 199, 26.7.2016, s. 16).